wickkiey/tamil-wikipedia-chunked huggingface dataset:
# உருசிய ஊரால் நடுவண் மாவட்டம்

## பொதுவான தகவல் மற்றும் புள்ளிவிவரங்கள்

இந்த மாவட்டம் பரப்பளவைக் கொண்டுள்ளது. இது உருசியாவில் சுமார் 10% ஆகும். 2010 மக்கள் தொகை கணக்கெடுப்பு, மாவட்டத்தின் மக்கள் தொகை 12.080.526 ஆகும் இவர்களில் 82,74% உருசியர்கள் (10,237,992 பேர்), 5.14% தாதர்கள் (636,454), 2.87% உக்ரைனியர்கள் (355,087), 2.15% பாஷ்கிர்கள் (265,586) ஆவர். மீதமுள்ளவர்கள் முன்னாள் சோவியத் ஒன்றியத்திற்கு உட்பட்ட பல்வேறு இனங்களைச் சேர்ந்த மக்களாவர். மாவட்ட மக்கள் தொகையில் 79.9% நகர்ப்புறங்களில் வசித்து வருகின்றனர்.  
2006 ஆம் ஆண்டில், இந்த மாவட்டமானது உருசியாவில் உற்பத்தியாகும் கனிமப்பொருட்களில் 90% இயற்கை எரிவளி உற்பத்தியையும், 68% எண்ணெயும், 42% உலோக பொருட்களையும் நிறைவு செய்தது. மாவட்டத்தில் தனிநபர் உற்பத்தியானது உருசியா முழுவதுக்குமான சராசரி மதிப்பை விட 2.5 மடங்கு அதிகமாகும். இந்த மாவட்டம் உருசிய வரி வருவாயில் சுமார் 42% வழங்குகிறது. இங்கு வருவாய் தரக்கூடிய தொழில்துறையிலில் பெரும்பாலும் எரிபொருள் அகழ்வு மற்றும் உற்பத்தி (53%), உலோகம் (24%) மற்றும் உலோக செயலாக்கம் மற்றும் பொறியியல் (8.8%) ஆகியவை முக்கிய பிரிவுகள் ஆகும். பிந்தைய இரண்டும் குறிப்பாக செல்யாபின்சுக் மாகாணம் மற்றும் சிவெர்த்லோவ்சுக் மாகாணம் போன்றவற்றில் மேற்கொள்ளப்படுகின்றன. இவை உருசிய உலோகவியலில் 83% மற்றும் உலோக செயலாக்கம் மற்றும் பொறியியலில் 73% ஆகும். 1990 மற்றும் 2006 க்கு இடையில் எரிபொருள் மற்றும் கனிம சுரங்கங்கள் கிட்டத்தட்ட நிலையான உற்பத்தியைக் கொண்டிருந்தாலும், உலோக செயலாக்கம் மற்றும் பொறியியல் துறை குன்றி வருகின்றது. இருப்பினும் மாவட்டத்தில் 30% பேர் தொழில்துறையில் தொழிலாளர்களர்களாக வேலை செய்கின்றனர். உள்ளூர் தாது செயலாக்க ஆலைகளுக்கு தேவையான செம்பில் 20%, குரோமியம் 28%, இரும்பு 35%, நிலக்கரியில் 17% மட்டுமே உள்ளூரில் கிடைக்ககூடியதாக உள்ளது. மேலும் இந்த வளங்களில் பல கிட்டத்தட்ட தீர்ந்துவிட்டன. இந்த மூலப் பொருட்களை யூரலுக்கு இறக்குமதி செய்வதற்கான சராசரி தொலைவு 2,500 கி.மீ. ஆகும்&nbsp;  
மாவட்டத்தை ஜனாதிபதி தூதர் நிர்வகிக்கிறார், மேலும் தனிப்பட்ட தூதர்கள் உருசியாவின் ஜனாதிபதியால் மாவட்டத்துக்கு உட்பட்ட அனைத்து மகாணங்களுக்கும் நியமிக்கப்படுகிறார்கள். 2, திசம்பர் 2008 அன்று பியோட்ர் லாடிஷேவ் இறக்கும் வரை அவரே ஊரல் நடுவண் மாவட்டத்தின் தூதராக இருந்தார். நிகோலே வின்னிச்சென்கோ 8 டிசம்பர் 2008 அன்று இந்த பதவியில் அவருக்குப் பின் பொறுப்புக்கு வந்தார். 6, செப்டம்பர் 2011 அன்று, வின்னிச்சென்கோ வடமேற்கு நடுவண் மாவட்டத்திற்கான தூதராக நியமிக்கப்பட்டார். மேலும் யெவ்கேனி குயாவேஷேவ் ஊரல்ஸ் நடுவண் மாவட்டத்தில் ஜனாதிபதி தூதராக ஆனார். மே 18, 2012 அன்று விளாதிமிர் பூட்டின் இந்த பதவியை போதிய அரசியல் அனுபவம் இல்லாத பொறியாளரான இகோர் கோல்மான்ஸ்கிக்கிற்கு வழங்கினார். கோல்மான்ஸ்கிக்கும் இந்தப் பொறுப்பை ஏற்றுக்கொண்டார். 26 ஜூன் 2018 அன்று, கோல்மான்ஸ்கிக்கிற்கு பதிலாக நிகோலே சுகானோவ் நியமிக்கப்பட்டார்.
# உருசிய ஊரால் நடுவண் மாவட்டம்

## பொதுவான தகவல் மற்றும் புள்ளிவிவரங்கள்

### கூட்டமைப்பு நிர்வாகப் பிரிவுகள்

மாவட்டத்தில் மத்திய (பகுதி) மற்றும் மேற்கு சைபீரிய பொருளாதார பகுதிகள் மற்றும் ஆறு கூட்டாட்சி அமைப்புகள் உள்ளன :
| # | கொடி | மாகாணங்கள் | நிர்வாக மையம் | மக்கள் தொகை |
| --- | --- | --- | --- | --- |
# அடால் பூங்கா

**அடால் பூங்கா** *(Atal Park)* இந்தியாவிலுள்ள சத்தீசுகர் மாநிலத்தின் புதிய தலைநகரமான நயா இராய்ப்பூரில் அமைந்துள்ள ஒரு பொது நகர்ப்புற பூங்காவாகும். முன்னதாக இப்பூங்கா மத்தியப் பூங்கா என்ற பெயரில் அழைக்கப்பட்டது. நயா இராய்ப்பூரின் மத்திய அவென்யூ சாலையில் 35 ஏக்கர் பரப்பளவில் அடால் பூங்கா அமைந்துள்ளது. 120 நபர்கள் அமர்ந்து உணவு அருந்தும் வசதி கொண்ட உணவு விடுதி, 1500 நபர்கள் அமர்ந்து பார்க்கக் கூடிய வட்டரங்கு, சிறு சந்தைகள், யோகா பூங்கா மற்றும் பூங்காவிற்கு தெந்திசையில் ஒரு செயற்கை ஏரி போன்றவை இடம்பெற்றுள்ளன. வடக்குப் பகுதியில் ஒரு நடையோட்டப் பாதை, பல்கூட்டு திரையரங்கம், உணவு விடுதி 45 ஊஞ்சல்களுடன் குழந்தைகள் விளையாடும் பகுதி மற்றும் ஒரு பல்நோக்கு மையம் போன்றவை உள்ளன.  
மாநிலத்தின் கலை மற்றும் பாரம்பரியத்தை எடுத்துக்காட்டும் சிறப்பு அடால் பூங்காவிற்கு உண்டு. நயா இராய்ப்பூர் மேம்பாட்டு நிறுவனம் சுமார் 70 கோடி ரூபாய் செலவு செய்து இப்பூங்காவை உருவாக்கியுள்ளது.
# உருசிய சைபீரிய நடுவண் மாவட்டம்

**சைபீரிய கூட்டாட்சி மாவட்டம்** (*Siberian Federal District*, , *Sibirsky federalny okrug*) என்பது உருசியாவின் எட்டு நடுவண் மாவட்டங்களில் ஒன்றாகும். 2010 மக்கள் தொகை கணக்கெடுப்பின்படி இந்த நடுவண் மாவட்டத்தின் மக்கள் தொகை 17,178,298 என இருந்தது. இதன் பரப்பளவு ஆகும். நடுவண் மாவட்டத்தின் முழு பகுதியும் ஆசிய கண்டத்திற்குள் உள்ளது.  
13 மே 2000 அன்று சனாதிபதி ஆணையின் பேரில் இந்த மாவட்டம் உருவாக்கப்பட்டது. உருசியாவின் மொத்த நிலப்பரப்பில் இது 30% உள்ளடக்கியுள்ளது. உருசிய சனாதிபதி விளாதிமிர் பூட்டின் பிறப்பித்த ஆணைக்கு இணங்க ,2018 நவம்பரில், புரியாத்தியா மற்றும் சபைக்கால்சுக்கி கிராய் ஆகியவை சைபீரிய நடுவண் மாவட்டத்திலிருந்து நீக்கப்பட்டு, தூரக் கிழக்கு நடுவண் மாவட்டத்தோடு இணைக்கபட்டன.
# உருசிய சைபீரிய நடுவண் மாவட்டம்

## மக்கள்வகைப்பாடு

### உள்ளடக்கங்கள்

இந்த மாவட்டத்தில் மேற்கு சைபீரிய (பகுதி) மற்றும் கிழக்கு சைபீரிய பொருளாதார பகுதிகள் மற்றும் பத்து கூட்டாட்சி அமைப்புகளை உள்ளடக்கியுள்ளது :
| # | கொடி | கூட்டாட்சி அமைப்புகள் | பரப்பளவு கி.மீ <sup>2</sup> இல் | மக்கள் தொகை (2010) | தலைநகரம் / நிர்வாக மையம் |
| --- | --- | --- | --- | --- | --- |
# உருசிய சைபீரிய நடுவண் மாவட்டம்

## சனாதிபதி தூதர்கள் பட்டியல்

1. லியோனிட் டிராச்செவ்ஸ்கி (18 மே 2000 - 9 செப்டம்பர் 2004)
1. அனடோலி குவாஷ்னின் (9 செப்டம்பர் 2004 - 9 செப்டம்பர் 2010)
1. விக்டர் டோலோகோன்ஸ்கி (9 செப்டம்பர் 2010 - 12 மே 2014)
1. நிகோலே ரோகோஷ்கின் (12 மே 2014 - 28 ஜூலை 2016)
1. செர்ஜி மென்யாயிலோ (28 ஜூலை 2016 முதல்)
# சவகர் மான் பூங்கா

**சவகர் மான் பூங்கா** *(Jawahar Deer Park)* இந்தியாவின் தெலுங்கானா மாநிலத்தின் மெட்சல் மல்கச்கிரி மாவட்டத்திலுள்ள சமீர்பேட்டை நகரத்தில் அமைந்துள்ளது. இம்மான் பூங்கா 54 ஏக்கர் பரப்பளவுக்கு பரந்து விரிந்துள்ளது. நூற்றுக்கு மேற்பட்ட மான்கள் பூங்காவில் வாழ்கின்றன. சமிர்பேட்டை ஏரி அருகில் உள்ள காரணத்தால் ஏராளமான மான்கள் தாகத்தைத் தணிக்க ஏரிக்குச் செல்வதை இங்கிருந்து காணலாம்.  
மான்களைத் தவிர இங்கு மயில்களும் பல்வகை பறவைகளும் காணப்படுகின்றன. ஐதராபாத்தில் அறியப்படும் இரண்டு பட்டாம்பூச்சி பூங்காக்களில் இதுவும் ஒன்றாகும் மற்றொன்று சில்கூர் இரங்காரெட்டி மாவட்டத்திலுள்ள மிருகவானி தேசியப் பூங்காவாகும். மான் பூங்காவை தெலுங்கானா அரசு பராமரிக்கிறது.
# தீபாவளி (சைனம்)

சைன மதத்தில் **தீபாவளி** (Diwali (Jainism)) மிகவும் சிறப்பு வாய்ந்த ஒரு நாளாகக் கருதப்படுகிறது. இது தற்போதைய அண்ட யுகத்தின் இருபத்தி நான்காவது மற்றும் கடைசி சமண தீர்த்தங்கரரான மகாவீரர் மோட்சம் அடைந்ததனைக் குறிக்கிறது. இது இந்துக்களின் தீபாவளி பண்டிகையான அதே தினத்தில் கொண்டாடப்படுகிறது. இந்த நாள் சமணர்களுக்கு அந்த ஆண்டின் முடிவையும், அவர்களின் 24ஆவது தீர்த்தங்கர மகாவீரரின் நினைவு விழாவாகவும் கொண்டாடப்படுகிறது.
# தீபாவளி (சைனம்)

## வரலாறு

மகாவீரர் கி.மு 5 ஆம் நூற்றாண்டில் அக்டோபர் 15 ஆம் நாள் வீடுபேறு அடைந்தார் என சதிவாசகா உறுதிபடுத்தியுள்ளார்.  
இந்த சகாப்தத்தின் 24 வது *தீர்த்தங்கரரான* மகாவீரர் சைன மதத்திற்கு புத்துயிர் அளித்தார்.மரபுப்படி மகாவீரரின் தலைமை சீடரான கணாதரர் இதே நாளில் ஞானம் பெற்றார். எனவே சைன மதத்தில் இந்தத் தீபாவளி பண்டிகையானது மிக முக்கியமான திருவிழாக்களில் ஒன்றாகக் கொண்டாடப்படுகிறது.  
மகாவீரரின் வீடுபேறு அடைந்த நாள் தான் தீபாவளி என சைன புத்தகங்களில் குறிப்பிடப்பட்டுள்ளது. ஆச்சார்யா ஜிவசேனா என்பவரால் எழுதப்பட்ட ஹரிவம்ச புராணத்தில் தீபாவளி பற்றிய குறிப்பு உள்ளது. அந்த நூலில் தீபாவளிகயா என்ற வார்த்தை இடம்பெற்றுள்ளது. இதுவே தீபாவளி பற்றிய மிகப் பழமையான சான்றாகக் கருதப்படுகிறது . மேலும், இந்த நூல் கி.பி 705 ஆம் ஆண்டில் சாலிவாகன ஆண்டு காலத்தில் இயற்றப்பட்டது.
# தீபாவளி (சைனம்)

## கொண்டாட்டம்

தீபாவளி காலையில், உலகெங்கிலும் உள்ள அனைத்து சைன கோவில்களிலும் மகாவீரரிடம் பிரார்த்தனை செய்தபின் நிர்வான் லட்டு வழங்கப்படுகிறது. சைன மதத்தின் மிக முக்கியமான கொள்கை அகிம்சை, இதனால் அவர்கள் வாழும் உயிர்களுக்குத் தீங்கு ஏற்படக்கூடாது என்பதற்காக இவர்கள் தீபாவளிப் பண்டிகையின் போது பட்டாசு வெடிப்பதைத் தவிர்க்க முயல்கின்றனர்.
# அன்னபூர்ணா தேவி யாதவ்

**அன்னபூர்ணா தேவி யாதவ்** (Annapurna Devi Yadav) (பிறப்பு - 2 பிப்ரவரி 1970) ஒரு இந்திய அரசியல்வாதி. கோடர்மா சட்டமன்றத் தொகுதியிலிருந்து இராச்டிரிய ஜனதா தளத்தின் உறுப்பினராக ஜார்க்கண்ட் சட்டமன்றத்திற்குத் தேர்ந்தெடுக்கப்பட்டார். பாரதீய ஜனதா கட்சியின் உறுப்பினராக 2019 இந்திய பொதுத் தேர்தலில் ஜார்க்கண்டின் கோடர்மா மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். இவர் தற்போது இந்தியக் கல்வி அமைச்சகத்தின் இணை அமைச்சராக உள்ளார்.
# அன்னபூர்ணா தேவி யாதவ்

## மத்திய அமைச்சராக

ஜூலை 7 2021 அன்று மாற்றியமைக்கப்பட்ட மத்திய அரசின் அமைச்சரவையில், அன்னபூர்ணா தேவி கல்வித் துறையின் இணை அமைச்சராகப் பதவியேற்றுக்கொண்டார்.
# உருசிய தூரகிழக்கு நடுவண் மாவட்டம்

**தூர கிழக்கு நடுவண் மாவட்டம்** (*Far Eastern Federal District*,, *Dalnevostochny federalny okrug*) என்பது உருசியாவின் எட்டு நடுவண் மாவட்டங்களில் மிகப் பெரியது ஆகும். என்றாலும் குறைந்த மக்கள் தொகை கொண்டது. 2010 ஆண்டைய மக்கள் தொகை கணக்கெடுப்பின்படி இதன் மக்கள் தொகை 8,371,257 (75.5% நகர்ப்புறம் ) ஆகும். முழு நடுவண் மாவட்டமும் உருசியாவின் தூரக் கிழக்கில், ஆசியாவின் கிழக்குப் பகுதியில் அமைந்துள்ளது.
# உருசிய தூரகிழக்கு நடுவண் மாவட்டம்

## வரலாறு

தூர கிழக்கு நடுவண் மாவட்டமானது 18, மே, 2000 அன்று சனாதிபதி விளாடிமிர் புடினால் நிறுவப்பட்டது. தற்போதய சனாதிபதி தூதராக யூரி ட்ரூட்னெவ் உள்ளார். 2018 நவம்பரில், புரியாத்தியா மற்றும் சபைக்கால்சுக்கி பிரதேசம் ஆகியவை நடுவண் மாவட்டத்தில் சேர்க்கப்பட்டன. தூர கிழக்கு நடுவண் மாவட்டத்தின் நிர்வாக மையமானது கபரோவ்ஸ்கிலிருந்து விளாதிவசுத்தோக்கிற்கு 2018 திசம்பரில் மாற்றப்பட்டது.
# உருசிய தூரகிழக்கு நடுவண் மாவட்டம்

## மக்கள்வகைப்பாடு

### கூட்டாட்சி அமைப்புகள்

| # | கொடி | கூட்டாட்சி அமைப்பு | பரப்பளவு கிமீ <sup>2</sup>இல் | மக்கள் தொகை (2010) | தலைநகரம் / நிர்வாக மையம் |
| --- | --- | --- | --- | --- | --- |
# உருசிய தூரகிழக்கு நடுவண் மாவட்டம்

## மக்கள்வகைப்பாடு

### மிகப்பெரிய நகரங்கள் (75,000 க்கும் அதிகமான மக்கள் தொகை கொண்டவை)

தூர கிழக்கு நடுவண் மாவட்டத்தில் 82 நகரங்கள் உள்ளன. இவற்றில் 14 நகரங்களில் 75,000 க்கும் அதிகமான மக்கள் வசிக்கின்றனர்.  
1. **விளாதிவசுத்தோக்** : 592,034
1. கபரோவ்ஸ்க் : 577,441
1. உலன்- உதே: 404,426
1. சிட்டா : 324,444
1. யாகுட்ஸ்க் : 269,601
1. கொம்சோமோல்ஸ்க் -ஆன்-அமூர் : 263,906
1. பிளாகோவ்ஷென்ஸ்க் : 214,309
1. யுஷ்னோ -சகலின்ஸ்க் : 181,728
1. பெட்ரோபாவ்லோவ்ஸ்க்- காம்சட்ஸ்கி: 179,780
1. Ussuriysk : 158.004
1. நக்கோட்காவிற்கு : 148.826
1. Artyom : 102.603
1. மகதான் : 95.982
1. Birobidzhan : 75.413
# உருசிய தூரகிழக்கு நடுவண் மாவட்டம்

## தூர கிழக்கு நடுவண் மாவட்டத்தின் சனாதிபதி தூதர்கள்

1. கான்ஸ்டான்டின் புலிகோவ்ஸ்கி (18 மே 2000 - 14 நவம்பர் 2005)
1. கமில் இஷாகோவ் (14 நவம்பர் 2005 - 2 அக்டோபர் 2007)
1. ஓலேக் சஃபோனோவ் (30 நவம்பர் 2007 - 30 ஏப்ரல் 2009)
1. விக்டர் இஷாயேவ் (30 ஏப்ரல் 2009 - 30 ஆகஸ்ட் 2013)
1. யூரி பி. ட்ரூட்னெவ் (31 ஆகஸ்ட் 2013 - தற்போது வரை)
# கே. ஹேமலதா

**கே.ஹேமலதா (K. Hemalata)** ஒரு இந்திய பெண் மார்க்சிச அரசியல்வாதியும் மற்றும் இந்திய இந்திய பொதுவுடமைக் கட்சியின் (மார்க்சிஸ்ட்) மத்திய குழு உறுப்பினரும் ஆவார். இந்தியாவில் தொழிற்சங்கங்கள் இயக்கத்தின் வரலாற்றில் முதல் தேசிய அளவிலான பெண் தலைவி ஆவார்.
# கே. ஹேமலதா

## வாழ்க்கை

ஹேமலதா ஆந்திராவில் பிறந்தார். ஒடிசாவின் பெர்காம்பூரில் உள்ள எம்.கே.சி.ஜி மருத்துவக் கல்லூரி மற்றும் மருத்துவமனையில் படித்தார். 1973 ஆம் ஆண்டில், நெல்லூரில் உள்ள புச்சலப்பள்ளி சுந்தரய்யாவின் 'மக்கள் மருந்தகத்தில்' ஹேமலதா மருத்துவராக சேர்ந்தார். அப்போதிருந்து அவர் மார்க்சிய அரசியலில் தீவிரமாக இருந்தார், அதே போல் மச்சிலிபட்டணத்தில் மருத்துவ பயிற்சியையும் தொடங்கினார். 1987 ஆம் ஆண்டில் நகராட்சி உறுப்பினரானார், 1995 ஆம் ஆண்டில் அவர் மருத்துவத் தொழிலை விட்டு விலகினார். தொழிற்சங்க இயக்கத்தில் முழு நேரப் பணியில் ஈடுபட்டார். ஹேமலதா ஆந்திராவில் சி.ஐ.டி.யுவின் மாநில செயலாளரானார். 1998 முதல் 2012 வரையிலான காலப்பகுதியில் அங்கன்வாடி தொழிலாளர்கள் மற்றும் உதவியாளர்களின் அகில இந்திய கூட்டமைப்பின் பொதுச் செயலாளர் பணியிலும் அவர் நியமிக்கப்பட்டார். நவம்பர் 2016 இல் பூரியில் நடைபெற்ற 15 வது தேசிய மாநாட்டில் இந்திய தொழிற்சங்கங்களின் மையத்தின் (சிஐடியு) தலைவராக ஹேமலதா தேர்ந்தெடுக்கப்பட்டார். இந்தியப் பொதுவுடமைக் கட்டசியின் (மார்க்சிஸ்ட்) 22 வது கட்சி காங்கிரசில், புதிதாக தேர்ந்தெடுக்கப்பட்ட மத்திய குழுவில் உறுப்பினரானார்.
# பாதோ திருவிழா

**பாதோ** **திருவிழா** ) என்பது இந்தியாவின் அசாமின் போடோ - கச்சாரிகளின் முக்கியமான மத விழாவாகும். இந்த திருவிழாவில், மக்கள் கிலா டம்ரா, குரியா பிராய், ஸ்ரீ பிராய் (ஷிப் ப்ராய்), பாதோ பிராய் போன்ற பல்வேறு பெயர்களால் அறியப்பட்ட கடவுளை வணங்குகிறார்கள். இந்த திருவிழா கர்ஜா, கெராய் மற்றும் மராய் போன்ற வெவ்வேறு வடிவங்களில் கொண்டாடப்படுகிறது. இந்த பண்டிகைகளில் கெராய் மிகவும் குறிப்பிடத்தக்கதாகும்.
# பாதோ திருவிழா

## கெராய் திருவிழா

இந்த திருவிழாவிற்கு முன்பு கர்ஜாவின் மத சடங்குகள் செய்யப்படுகின்றன. அதன்பின்னர் போடோ கிராமவாசிகள் கெராய் பூஜை செய்ய ஒரு தேதியினை நிர்ணயிக்கப்படுகிறனர். இந்தத் திருவிழாவின் போது அவர்கள் தெய்வமாக கருதும் பராய் பதோ என்ற கற்றாழைக்கு பூக்கள், பழங்கள் மற்றும் சில தானியங்கள் போன்றவறை வழங்குகின்றனர். சிறப்பு புல் வகை, மா இலைகள் மற்றும் துளசி இலைகள் போன்ற பல்வேறு இலைகளும் ஒரு சிறிய பாத்திரத்தில் வைத்து தண்ணீருடன் சேர்த்து வைக்கப்படுகின்றன.
# போராக்

**போராக்** ( அசாமி : **পৰাগ** ) என்பது அஸ்ஸாமின் மைசிங் இன மக்களால் அறுவடைக்குப் பிறகு ஐந்து நாட்கள் கொண்டாடப்படும் திருவிழா ஆகும். நூதன முரசு கலைஞர்கள் மற்றும் நடனக் கலைஞர்கள் பக்கத்து கிராமத்தில் கலை நிகழ்ச்சிக்கு அழைக்கப்படுவார்கள். அவர்கள் தங்கள் திறமைகளின் மூலம் அந்த இடத்தில் கூடியிருப்பவர்களை மகிழ்விப்பர். இது பாடல்கள் மற்றும் நடனங்களின் திருவிழா என அறியப்படுகிறது. இது **நாரா சிங்கா பிஹு** என்றும் அழைக்கப்படுகிறது.
# போராக்

## முக்கியத்துவம்

பொதுவாக மிரி இனத்தின் இளைஞர்கள், பயிர்களை அறுவடை செய்த பின்னர், கட வுள், தாய் பூமி மற்றும் அவர்களின் முன்னோர்களை திருப்திப்படுத்துவதற்காகவும், அவர்களிடமிருந்து ஆசீர்வாதங்களைப் பெறவும் இந்த விழாவைக் கொண்டாடுகின்றனர். மேலும் இந்தத் திருவிழாவின் போது சிறுவர் சிறுமிகள் பாரம்பரிய உடை அணிந்து பாடல், நடனம் ஆடுவதல் போன்ற நிகழ்வுகளில் பங்கேற்கிறார்கள்.அவ்வாறு பாடப்படும் பாடல்கள் விவசாயத்தை அடிப்படையாகக் கொண்டவையாகவும் நடனங்கள் விவசாயப் பணிகளின் வழக்கமான அசைவுகளை பிரதிபலிப்பாகவும் அமைந்திருக்கும்.
# போராக்

## ஏற்பாடு

அங்குள்ள பழங்குடியினரின் இளைஞர் அமைப்பு இந்தத் திருவிழாவை தாகிக் என அழைக்கப்படும் முறை சார் , மரபார்ந்த முறையில் நடத்துகிறது திருவிழாவினை சிறப்பாக நடட்துவதற்காக இவர்கள் சிலரை அதிகாரிகளாக நியமிக்கின்றனர். பண்டைய காலத்தில் *மிபூ* என்பவர் தலைவராக நியமிக்கப்பட்டார். தற்போதுஅவருக்கு பதிலாக மிகம் போரா மற்றும் பார் புவரி ஆகியோர் நியமிக்கப்பட்டுள்ளனர்.
# போராக்

## விருந்து

குறைந்தது நான்கு முதல் ஐந்து பன்றிகள் பலியிடப்பட்டு விருந்து ஏற்பாடு செய்யப்படுகிறது. அதிக அளவிலான உணவுப் பொருட்கள் மற்றும் பானங்கள் முன்கூட்டியே ஏற்பாடு செய்யப்படுகிறது. திருவிழாவில் அருகில் இருக்கும் கிராமத்தினர்களை பங்கேற்க அழைப்பு விடுக்கப்பட்கிறது. அவர்கள் *மினாம்ஸ்* என அழைக்கப்படுகிறார்கள். அவர்கள் கும்ராக் எனும் வகையிலான நடனத்துடன் மோருங்கிற்கு அழைத்துச் செல்லப்படுகின்றனர்.இந்தத் திருவிழா *பொனு நுனம்* எனப்படும் பிரார்த்தனை நடனத்துடன் முடிகிறது.
# கே. பிரதிபா பாரதி

**கே. பிரதிபா பாரதி** (K. Pratibha Bharati) (பிறப்பு: பிப்ரவரி 6, 1956) இந்திய மாநிலமான ஆந்திராவைச் சேர்ந்த அரசியல்வாதி ஆவார். அவர் ஆந்திர மாநில சட்டமன்றத்தின் முன்னாள் சபாநாயகர் ஆவார். (1999 &ndash; 2004 ). ஆந்திராவின் வரலாற்றில் முதல் பெண் சபாநாயகரும் இவரே ஆவார். இவர் சமூக நலத்துறை அமைச்சராக 1983, 1985 ஆண்டுகளிலும் மற்றும் 1994 மற்றும் 1998 ஆண்டுகளில் உயர் கல்வித்துறை அமைச்சராகவும் இருந்தார். அவர் தெலுங்கு தேசம் என்ற இந்திய பிராந்திய கட்சியின் உறுப்பினர் ஆவார்.  
ஸ்ரீகாகுளம் மாவட்டத்தில் காவலியில் அரசியல் ரீதியாக சுறுசுறுப்பான தலித் குடும்பத்தில் பிரதிபா பாரதி பிறந்தார். அவரது தந்தை ( கே. புண்ணையா ) மற்றும் தாத்தா ( கே. நாராயணா ) முன்பு சட்டமன்ற உறுப்பினர்களாக பணியாற்றினர்.
# கோவாவின் சாவோ ஜோவா திருவிழா

**சாவோ ஜோவோ** அல்லது **சாவோ ஜோனோ** (Sao Joao or São João) என்பது ஒரு கத்தோலிக்க திருவிழாவாகும். இது கோவாவில் அசாதாரண முறையில் கொண்டாடப்படுகிறது. புனித திருமுழுக்கு யோவானுக்கு அஞ்சலி செலுத்தும் விதமாக மக்கள் கிணறுகள், நீரோடைகள் மற்றும் குளங்களில் நீந்துகிறார்கள். இது ஒவ்வொரு ஆண்டும் சூன் 24 அன்று நிகழ்கிறது.
# கோவாவின் சாவோ ஜோவா திருவிழா

## பின்னணி

சாவோ ஜோவோ திருவிழா என்பது புனித திருமுழுக்கு யோவானின் பிறந்த நாளைக் கொண்டாடும் ஒரு நிகழ்வாகும். இவர் கிறிஸ்துவின் முன்னோடியாக வந்த இறைவாக்கினரும், கிறிஸ்தவ சமயத்தில் முக்கிய நபரும் ஆவார். இறைமகன் இயேசுவின் தாயான மரியாளின் உறவினரான இவர், யோர்தான் நதியில் திருமுழுக்கு கொடுத்து வந்தார். எனவே மற்ற 'யோவான்'களிடம் இருந்து, இவரைப் பிரித்து அடையாளப்படுத்தும் விதமாக 'திருமுழுக்கு' என்ற அடைமொழி இவரது பெயரோடு இணைக்கப்பட்டுள்ளது. இசுலாமில் இவர் *யஹ்யா* என்ற பெயரால் அழைக்கப்படுகிறார். இந்த விருந்து சூன் 24 அன்று கொண்டாடப்படுகிறது. திருமுழுக்கு யோவானின் பிறப்பு பற்றிய செய்தி, லூக்கா நற்செய்தியில் பின்வருமாறு கூறப்பட்டுள்ளது:  
யூதேய நாட்டில் ஏரோது அரசனாக இருந்த காலத்தில், அபியா வகுப்பைச் சேர்ந்த செக்கரியா என்னும் பெயர் கொண்ட குரு ஒருவர் இருந்தார். அவர் மனைவி ஆரோனின் வழி வந்தவர்; அவர் பெயர் எலிசபெத்து. அவர்கள் இருவரும் கடவுள் பார்வையில் நேர்மையானவர்களாய் விளங்கினார்கள். ஆண்டவருடைய அனைத்துக் கட்டளைகளுக்கும் ஒழுங்குகளுக்கும் ஏற்பக் குற்றமற்றவர்களாய் நடந்து வந்தார்கள். அவர்களுக்குப் பிள்ளை இல்லை; ஏனெனில், எலிசபெத்து கருவுற இயலாதவராய் இருந்தார். மேலும் அவர்கள் வயது முதிர்ந்தவர்களாயும் இருந்தார்கள். ஆண்டவரின் திருக்கோவிலுக்குள் செக்கரியா தூபம் காட்டுகிற வேளையில், அங்குத் தோன்றிய வானதூதர் கபிரியேல் அவரை நோக்கி, "செக்கரியா, உமது மன்றாட்டு கேட்கப்பட்டது. உம் மனைவி எலிசபெத்து உமக்கு ஒரு மகனைப் பெற்றெடுப்பார்; அவருக்கு யோவான் எனப் பெயரிடுவீர். அவர் ஆண்டவர் பார்வையில் பெரியவராய் இருப்பார். இயேசுவின் பிறந்த பண்டிகையான கிறிஸ்துமஸுக்கு ஒன்பது மாதங்களுக்கு முன்பே நற்செய்தி அறிவிப்பு நிகழ்கிறது.  
கோவாவில் சாவோ ஜோவோவின் விருந்து வழக்கமாக பருவமழை தொடங்கிய ஆண்டின் காலத்துடன் ஒத்துப்போகிறது. சுற்றுப்புறங்களில் புதிய பசுமை மற்றும் பூக்கள் பூக்கின்றன. மேலும் கிணறுகள் மற்றும் பிற நீர்நிலைகள் நிரம்பியிருக்கும். இதன் விளைவாக, கோவாவில் திருமுழுக்கு யோவானின் பிறந்த கொண்டாட்டம் மழைக்காலத்தை கொண்டாடும் கூறுகளை இணைத்துக்கொள்ளும் வகையில் உருவாகியுள்ளது. கிணறுகள் மற்றும் குளங்களில் குதிப்பது குழந்தை கருப்பையில் பாய்வதையும், யோர்தான் நதியில் ஞானஸ்நானம் பெறுவதையும் குறிக்கிறது. பூக்களால் செய்யப்பட்ட கிரீடங்களை அணிந்துகொள்வது, மற்றும் தாவரங்களால் செய்யப்பட்ட பிற அலங்காரங்கள் மற்றும் ஆடைகளை திருமுழுக்கு யோவான் துணியால் செய்யப்பட்ட ஆடைகளுக்கு பதிலாக இயற்கை உறைகளை அணிந்திருந்தார் என்பதற்கு ஒரு ஒப்புதலும் கூட.
# கோவாவின் சாவோ ஜோவா திருவிழா

## கொண்டாட்டத்தின் வடிவம்

சாவோ ஜோவாவின் விருந்து ஒரே நாளில் கத்தோலிக்க உலகம் முழுவதும் கொண்டாடப்பட்டாலும், உலகில் கோவா மட்டுமே கிணறுகளில் குதித்து குறிக்கப்படும் ஒரே இடமாகும் . இந்த நாளில், மக்கள் குழுக்கள் குமோட், மதலேம் மற்றும் கன்சலெம் போன்ற கருவிகளுடன் பாரம்பரிய பாடல்களைப் பாடுகின்றனர்.
# அனிதா குமாரசாமி

**அனிதா குமாரசாமி (Anitha Kumaraswamy)** ஜனதா தளம் (மதச்சார்பற்ற) கட்சியைச் சார்ந்த ஒரு இந்திய அரசியல்வாதியும், திரைப்படம் / தொலைக்காட்சி தொடர் தயாரிப்பாளரும் மற்றும் ஊடக அலைவரிசையின் உரிமையாளரும் ஆவார். தற்போது அவர் ராமநகரம் சட்டமன்றத் தொகுதியிலிருந்து தேர்ந்தெடுக்கப்பட்ட கர்நாடக சட்டப்பேரவையின் உறுப்பினராக உள்ளார், முன்னதாக 2008 முதல் 2013 வரை மதுகிரி சட்டமன்றத் தொகுதியிலிருந்து தேர்ந்தெடுக்கப்பட்ட சட்டமன்ற உறுப்பினராக இருந்தார். இவர் எச்.டி.குமாரசாமியின் முதல் மனைவி ஆவார்.
# அனிதா குமாரசாமி

## தனிப்பட்ட வாழ்க்கை

அனிதா குமாரசாமி கர்நாடகாவின் சிக்கபள்ளாபூர் மாவட்டம், சிந்தாமணி தாலுகா, கைவாரா என்ற புனிதத்தலத்திற்கு அருகில் உள்ள தளகவாரா என்ற ஊரில் பிறந்தார். அவர் 1986 ஆம் ஆண்டில் எச்.டி. குமாரசாமியை மணந்தார், அவர்களுக்கு நிகில் கவுடா என்ற மகன் உள்ளார். இவர் இந்தியாவின் முன்னாள் பிரதமர் எச்.டி.தேவேகவுடாவின் மருமகளும் ஆவார்.
# அனிதா குமாரசாமி

## தேவகவுடா குடும்பம்

- தேவ கௌடா - சென்னம்மா (தம்பதியர்)
- எச். டி. ரேவண்ணா (மூத்த மகன்)
- எச். டி. குமாரசாமி (இளைய மகன்)
- அனிதா குமாரசாமி (குமாரசாமியின் மூத்த மனைவி)
- ராதிகா குமாரசாமி (குமாரசாமியின் இளைய மனைவி)
- நடிகர் நிகில் குமார் (குமாரசாமியின் மகன்)
- பிரஜ்வல் ரேவண்ணா (எச்.டி. ரேவண்ணாவின் மகன்)
# கப்பா பப்படம்

**கப்பா** பப்படம் (Kappa pappadam) என்பது தென்னிந்திய மாநிலமான கேரளாவைச் சேர்ந்த பல்வேறு வகையான பாப்படங்களுள் ஒன்றாகும். மலையாளத்தில் 'கப்பா' என்பது மரவள்ளிக்கிழங்கினை குறிப்பதாகும். இந்த அப்பளத்தின் மூலப் பொருள் மரவள்ளிக் கிழங்கு என்பதால் இது கப்பா பப்படம் எனப் பெயர்பெற்றது.  
கப்பா பப்படம் வழக்கமாகச் சிற்றுண்டியாகவோ அல்லது அரிசி சார்ந்த உணவுக்குத் துணையாக வழங்கப்படுகிறது.  
பகத் பாசில் நடித்து 2017ல் வெளிவந்த மலையாள திரைப்படம் ஒன்றிற்குக் கப்பா பப்படம் என்று பெயரிடப்பட்டுள்ளது.
# கப்பா பப்படம்

## தேவையான பொருட்கள் மற்றும் தயாரிப்பு

இதன் முக்கிய மூலப்பொருட்களாக, மரவள்ளிக்கிழங்கு, சிவப்பு மிளகாய், மிளகுத்தூள், உப்பு, சீரகம் மற்றும் பெருங்காயம் கலந்து செய்யப்படுகிறது. கப்பா பப்படத்தின் சிறப்பானது இதன் பழுப்பு-ஆரஞ்சு நிறமாகும். இதற்குச் சிவப்பு மிளகாய்க் காரணமாகும். சிவப்பு மிளகாய்க்கு பதில் பச்சை மிளகாயினைக் கலப்பதால் பப்படத்தின் சில வகைகள் வெள்ளை நிறத்தில் கிடைக்கின்றது.  
மரவள்ளிக்கிழங்கு துண்டுகளாக்கப்பட்டு, மிளகாய், மிளகு, சீரகம் மற்றும் தண்ணீர் சேர்த்து நன்றாகப் பசைபோல செய்யப்படுகிறது. இந்த பசையுடன் உப்பு, பெருங்காயம், தேங்காய் எண்ணெய் கலந்து நீர் சேர்த்து கெட்டியாகும் வரை வேகவைக்கப்படுகிறது.  
பின்னர் இது சிறு சிறு துண்டுகளாக உருட்டப்பட்டு தட்டி எடுத்து துணி அல்லது பிளாஸ்டிக் தாளில் பரப்பி வெயிலில் காய வைக்கப்படுகிறது. பாரம்பரியமாக, பப்படங்களை உலர வைக்க வைக்கோல் பாய் பயன்படுத்தப்படுகிறது. சில மணி நேரம் கழித்து பப்பாடம்கள் திருப்பிடப்பட்டு உலர வைக்கப்படும். சூரிய ஒளியில் 2-3 நாட்களுக்கு உலரவைக்கப்படும் போது பப்படங்கள் மிருதாகின்றன. இந்நிலையில் இவை வறுத்தெடுக்கத் தயாராக இருப்பதைக் குறிக்கிறது.  
உலர்ந்த பப்படங்கள் பின்னர் எண்ணெய்யில் வறுத்தெடுத்துப் பரிமாறப்படுகின்றன. நுண் அலைச் சாதனத்திலும் பப்படத்தினை பொரித்துச் சாப்பிடலாம்.
# கப்பா பப்படம்

## சேமிப்பு

முற்றிலுமாக காய்ந்த பப்படங்களை ஒரு வருடத்திற்கும் மேலாகக் காற்று புகாத கொள்கலனில் சேமித்துப் பயன்படுத்தலாம். இந்த பப்படங்கள் கோடையில் மொத்தமாக உற்பத்தி செய்யப்படுகின்றன. இவை ஆண்டு முழுவதும் பயன்படுத்தப்படுகின்றன. சந்தையில் இந்தப் பப்படங்கள் 50-100 எண்ணிக்கைகொண்ட கட்டுகளாக விற்கப்படுகின்றன.
# கப்பா பப்படம்

## இடவாரியான வகைகள்

மரச்சீனி அப்பளம் என்பது தென்னிந்திய மாநிலமான தமிழ்நாட்டில் மிகவும் பிரபலமாக இருக்கும் கப்பா பப்படத்தின் மாறுபாடாகும். சில வகைகளில் மரவள்ளிக்கிழங்குடன் அரிசியும் முக்கிய மூலப்பொருளாக உள்ளது.
<sup data-ve-ignore="true">&#x5B; *<span title="This claim needs references to reliable sources. (December 2019)">மேற்கோள் தேவை</span>* &#x5D;</sup>
# ஜான்பீல் மேளா

**ஜான்பீல் மேளா** (Jonbeel Mela) என்பது மூன்று நாள் வருடாந்திர உள்நாட்டு திவா சமூக கண்காட்சி ஆகும். இந்திய மாநிலமான அசாமில் கொண்டாடப்படும் அறுவடைத் திருவிழாவான மாக் பிஹுவின் வார இறுதியில் ஜான்பீல் என்ற இடத்தில் தயாங் பெல்குரி என்று அழைக்கப்படும் ஒரு வரலாற்று இடத்தில் நடைபெறுகிறது. இது அசாமின் மரிகாவன் மாவட்டத்தில் ஜாகிரோடில் இருந்து 3 கி.மீ. தொலைவிலும், குவகாத்தியிலிருந்து 32 கி.மீ. தொலைவிலும் உள்ளது. மேளாவை தேசிய நெடுஞ்சாலை 37 இணைக்கிறது.
# ஜான்பீல் மேளா

## பெயர்க் காரணம்

ஜான்பீல் என்பது அசாமிய மொழியில் ஜான் என்பது நிலாவெனவும், பீல் என்பது நீர்த்தடம் என்று அழைக்கப்படுகிறது. ஏனெனில் இங்கு ஒரு பெரிய இயற்கை நீர்நிலை பிறை நிலவின் வடிவத்தில் உள்ளது.
# ஜான்பீல் மேளா

## வரலாறு

கி.பி 15 ஆம் நூற்றாண்டிற்குப் பிறகு இந்த மேளா தொடங்கியதாகக் கூறப்படுகிறது. நடைமுறையில் உள்ள அரசியல் சூழ்நிலைகளைப் பற்றி விவாதிக்க திவா (லாலுங்) என்பவரால் இது முதலில் ஏற்பாடு செய்யப்பட்டது.
# ஜான்பீல் மேளா

## பண்டமாற்று முறை

இந்நிகழ்ச்சியில் ஒரு பெரிய சந்தை இங்கு கூடுகிறது. மேளா துவங்குவதற்கு சில நாட்களுக்கு முன்பு, அசாம் மலைகளின் வாழும் பழங்குடிச் சமூகங்கள், வடகிழக்கின் திவா, கர்பி, காசி, மற்றும் ஜெயந்தியா போன்ற பழங்குடியினத்தைச் சேர்ந்தவர்கள் தங்களிடமிருக்கும் பொருட்களுடனும், தயாரிப்புகளுடனும் மலைகளிலிருந்து இறங்கி தங்கள் பொருட்களை பூர்வீக பழங்குடி அசாமிய மக்களுடன் ஒரு பண்டமாற்று முறைமையில் பரிமாறிக்கொள்கின்றன . இது ஒரு நவீன கால பண்டமாற்று முறை என்றும், பண்டமாற்று முறை இந்தியாவில் இன்னும் உயிருடன் இருப்பது இங்கு மட்டுமே என்றும் கூறப்படுகிறது.
# ஜான்பீல் மேளா

## முக்கியத்துவம்

மேளா நடைபெறுவதற்கு முன்பு, மனிதகுலத்தின் நல்வாழ்வுக்காக ஒரு அக்னி பூஜை ( தீ வழிபாடு ) செய்யப்படுகிறது மேளா ஈரநிலத்தில் சமூக மீன்பிடியுடன் தொடங்குகிறது.  
வடகிழக்கு இந்தியாவில் சிதறியுள்ள பழங்குடி அசாமிய சமூகங்கள் மற்றும் பழங்குடியினரிடையே நல்லிணக்கம் மற்றும் சகோதரத்துவம் ஆகியவை மேளாவின் கருப்பொருளாகும். அரசன் கோபா தனது அரசவை உறுப்பினர்களுடன் மேளாவுக்குச் சென்று தனது குடிமக்களிடமிருந்து வரிகளை வசூலிக்கிறார். மக்கள் தங்கள் பாரம்பரிய நடனம் மற்றும் இசையை நிகழ்த்துகிறார்கள். திருவிழாவை மகிழ்ச்சியாகவும் வேடிக்கையாகவும் ஆக்குகிறார்கள்.
# ஜான்பீல் மேளா

## பேரரசின் கொடுப்பனவு

2009 சனவரி 17 அன்று அசாம் அரசு கோபா இராச்சியத்தின் கீழ் உள்ள சமூகங்களைச் சேர்ந்த 19 வழக்கமான மன்னர்களுக்கு "வருடாந்திர பேரரசின் கொடுப்பனவு" ஒன்றை அறிவித்தது. இதில் தற்போதைய அசாமின் மூன்று மாவட்டங்களின் பகுதிகள் அடங்கும்: மரிகாவன், நகோன் மற்றும் காமரூப். அசாமின் கல்வி அமைச்சர் கௌதம் போரா, மன்னர்களின் அவர்கள் கீழ் உள்ள மக்கள் தொகை எண்ணிக்கையை பொறுத்து ரூ. 3000 முதல் ரூ. 10,000 வரை வங்கி காசோலைகளை வழங்கினார்.
# ஜான்பீல் மேளா

## புனைகதைகளில்

இரீட்டா சவுத்ரியின் சாகித்திய அகாதமி விருது பெற்ற புதினமான *தியோ லங்குஹூயில்* மேளா பற்றிய விரிவான குறிப்புகள் உள்ளன.
# வங்காளதேசத் திரைப்படத்துறை

**வங்காளதேசத் திரைப்படத்துறை** அல்லது **தலிவுட்** (Cinema of Bangladesh) என்பது வங்காளதேச நாட்டில் இருந்து தயாரிக்கப்பட்டு வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த துறை 1970ஆம் ஆண்டு முதல் டாக்கா என்ற நகரை தலைமையிடமாக கொண்டு இயங்கிவருகிறது.  
வங்காளதேசத் திரைப்படத்துறையில் உணர்சியூட்டும் வகையான திரைப்படங்கள் 1947 முதல் 1990 வரை ஆதிக்கம் செலுத் திவந்தது. அதன் விலையாக பல திரைப்படங்கள் இந்த பாணியிலே தயாரிக்கப்பட்டது. வங்காளதேசத்தில் பிராட்போர்டு பயோஸ்கோப் நிறுவனத்தால் 1898 ஆம் ஆண்டு திரைத்துறை அறிமுகப்படுத்தப்பட்டது. இந்த நாடு முதல் திரைப்பட வெளியீட்டை ஏற்பாடு செய்த பெருமை பெற்றது. 1913 மற்றும் 1914 க்கு இடையில் முதல் தயாரிப்பு நிறுவனமான பிக்சர் ஹவுஸ் துவங்கப்பட்டது. 1928 ஆம் ஆண்டில் முதல் வங்காள மொழியில் 'சுகுமரி' (தி குட் கேர்ள்) என்ற தலைப்பில் குறும் ஊமைத் திரைப்படம் தயாரிக்கட்டது. 1931 இல் முதல் முழு நீள திரைப்படமான 'தி லாஸ்ட் கிஸ்' என்ற திரைப்படம் வெளியிடப்பட்டது.  
பாக்கித்தானிலிருந்து வங்காளதேசம் பிரித்ததைத் தொடர்ந்து, டாக்கா நகரம் வங்காளதேசத் திரையுலகின் மையமாக மாறியது, மேலும் தலிவுட் படங்களுக்கான வருவாய், உற்பத்தி மற்றும் பார்வையாளர்களின் பெரும்பகுதியாக இன் நகரம் வளர்ச்சி பெற்றது. 1956 இல் வங்காளதேசத்தின் முதல் வங்காள மொழி முழு நீள திரைப்படமான 'தி பேஸ் அண்ட் தி மாஸ்க்' என்ற திரைப்ப டம் தயாரிக்கப்பட்டது.  
1970 களில் பல தலிவுட் படங்கள் இந்திய படங்களால் ஈர்க்கப்பட்டன, சில படங்கள் அந்த படங்களின் அதிகாரப்பூர்வமற்ற ஆக்கமகா இருந்தன. தொழில் தொடர்ந்து வளர்ந்து வந்தது, பல வெற்றிகரமான வங்காளதேசத் திரைப்படங்கள் 1970 கள், 1980 கள் மற்றும் 1990 களின் முதல் பாதி முழுவதும் தயாரிக்கப்பட்டன.
# பூட்டானியத் திரைப்படத்துறை

வில் ஒரு திரைப்பட அரங்கம் ]]
**பூட்டானியத் திரைப்படத்துறை** (Cinema of Bhutan) என்பது 1990 ஆம் ஆண்டிலிருந்து பூட்டான் நாட்டில் திஃசொங்கா மொழியில் தயாரிக்கப்பட்டு வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இது ஒரு சிறிய ஆனால் வளர்ந்து வரும் தொழில்த்துறை ஆகும். இந்த திரைப்படத்துறையின் வளர்ச்சிக்கு அரசாங்க அதிகாரிகள் மற்றும் பல்வேறு வணிகர்கள் ஆதரவு அளித்து வருகின்றார்கள். 1989 ஆம் ஆண்டில் உஜியன் வாங்டி இயக்கிய 'காசா லாமாய் சிங்கியே' என்ற படமே முதல் பூட்டானிய நாட்டுத் திரைப்படமாகும்.  
பூட்டானியத் திரைப்படத்துறை அண்டை நாடான இந்தியத் திரைப்படத்துறையினால் மிகவும் பாதிக்கப்படுகிறது, பெரும்பாலான பூட்டானியப் படங்கள் பாலிவுட் திரைப்படத்துறை வடிவமைப்பை அடிப்படையாகக் கொண்டவை ஆகும். 21 ஆம் நூற்றாண்டில் புட்டானியப் பாண்பாடுகள் சார்ந்து படங்களை தயாரிப்பதற்காக உள்ளூர் திரைப்பட தயாரிப்பாளர்கள் முயற்சித்து வருகின்றனர். 2011 நிலவரப்படி பூட்டானியத் திரைப்படத்துறை ஆண்டுக்கு சராசரியாக முப்பது படங்களைத் தயாரித்தது. 2012 வாக்கில் திம்புவில் ஆறு திரைப்பட அரங்குகள் இருக்கின்றன.
# ஆசியத் திரைப்படத்துறை

**ஆசியத் திரைப்படத்துறை** (Cinema of Asia) என்பது ஆசியா கண்டத்தில் தயாரிக்கப்படும் திரைப்படங்களையும் அதை சார்ந்த தொழிலாளர்களையும் உள்ளடக்கிய திரைப்படத்துறையை குறிக்கிறது. ஆசியத் திரைப்படத்துறையிகளில் சீனா, தென் கொரியா, இந்தியா, யப்பான் போன்ற பல நாட்டுத் திரைப்படத்துறைகள் உலகரீதிக மிகவும் பிரபலமாக உள்ளது.
# ஆசியத் திரைப்படத்துறை

## வரலாறு

### திரைப்படத்தின் முன்னோடிகள்

ஈரான் நாட்டில் ஷாஹர்-ஐ சொக்தா என்ற ஊரில் கண்டு எடுக்கப்பட்ட 5,200 ஆண்டுகள் பழமையான மண் கிண்ணத்தில் பக்கவாட்டில் ஐந்து ஆட்டின் படங்கள் வரையப்பட்டுள்ளன. ஆரம்பகால இயங்குபடத்துறைக்கு இது ஒரு எடுத்துக்காட்டு என்று நம்பப்படுகிறது.
கிமு 500 ஆம் ஆண்டு சீனா நாட்டு மெய்யியல் நிபுணரான மோகி என்பவரால் ஒளியின் நிழலை இருண்ட அறையில் எதிர் சுவரில் ஒரு சிறிய துளை வழியாக ஒளிரச் செய்து நிழல் நாடகங்கள் முதலில் ஹான் வம்சத்தின் போது தோன்றி விற்றார். அதன் பின்னர் ஆசியா முழுவதும் பிரபலமடைந்தன.
# ஆசியத் திரைப்படத்துறை

## வரலாறு

### ஊமைத் திரைப்படம்

1890 களில் ஆசியாவில் முதல் முதலாக குறும்படங்கள் தயாரிக்கப்பட்டன. ஜப்பான் நாட்டில் 1898 ஆம் ஆண்டு முதல் குறும்படங்கள் தயாரிக்கப்பட்டன. முதல் இந்திய குறும்படம் 1898 இல் ஹிரலால் சென் இயக்கிய 'தி ஃப்ளவர் ஆஃப் பெர்சியா' என்ற திரைப்படம் ஆகும்.  
1900 களின் முற்பகுதியில் இஸ்ரேல் நாட்டில் ஊமைத் திரைப்படங்கள் கொட்டகைகள், தேனீர் விடுதியில் மற்றும் பிற தற்காலிக கட்டமைப்புகளில் திரையிடப்பட்டன. 1905 ஆம் ஆண்டில் யூதர்களின் அருகிலுள்ள நெவ் ட்செடெக்கில் ஜாஃபா சாலையில் கஃபே லோரென்ஸ் திறக்கப்பட்டது. 1909 முதல் லோரென்ஸ் குடும்பம் விடுதிகளில் திரைப்படங்களைத் திரையிடத் தொடங்கின.
# ஆசியத் திரைப்படத்துறை

## நாடு வாரியாக ஆசியத் திரைப்படத்துறைகள்

- மியான்மர்
- கம்போடியா
- சீனா
- ஆங்காங்
- இந்தோனேசியா
- யப்பான்
- மங்கோலியா
- மலேசியா (மலேசியத் தமிழ்)
- பிலிப்பீன்சு
- தென் கொரியா
- வடகொரியா
- சிங்கப்பூர் (சிங்கப்பூர் தமிழ்)
- தாய்வான்
- தாய்லாந்து
- வியட்நாம்
- ஆப்கானித்தான்
- வங்காளதேசம்
- பூட்டான்
- இந்தியா
- நேபாளம்
- பாக்கித்தான்
- லாலிவுட்
- இலங்கை
- ஈழத்தமிழ் / தமிழீழம்
- சிங்களம்
# ஆசியத் திரைப்படத்துறை

## மொழி வாரியாக ஆசியத் திரைப்படத்துறைகள்

- அசாம்
- பெங்காலி
- போச்புரி
- சக்மா
- சத்திசுகரி
- டெக்கனி
- தோக்ரி
- குஜராத்தி
- அரியான்வி
- படுக
- இந்தி
- கன்னடம்
- காஷ்மீரி
- கொங்கணி
- மலையாளம்
- மணிப்புரியம்
- மராத்தி
- ஒடிசா
- பஞ்சாபி
- ராஜஸ்தான்
- சமசுகிருதம்
- தமிழ்
- தெலுங்கு
- துளு
# காட்மோசெலைட்டு

**காட்மோசெலைட்டு** *(Cadmoselite)* என்பது CdSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். காட்மியம் தனிமத்தின் செலீனைடு கனிமமான இது அறுங்கோண வடிவத்தில் படிகமாகிறது. ஒளிபுகா படிகங்களாக கருப்பு நிறம் முதல் வெளிர் சாம்பல் நிறம் வரையிலான நிறத்துடன் படிகங்களாகவும் மணிகளாகவும் காட்மோசெலைட்டு கனிமம் தோன்றுகிறது.
1957 ஆம் ஆண்டு உருசிய கூட்டமைப்பைச் சேர்ந்த துவா குடியரசில் முதன் முதலாக காட்மோசெலைட்டு கனிமம் கண்டறியப்பட்டது. வெப்ப அழுத்த அதிகரிப்பின் காரணமாக புவியோட்டில் புதையுண்டு மணற்கற்களுக்கு இடையில் மணிகளாக கேட்மோசெலைட்டு கனிமம் இயற்கையில் உருவாகிறது.
# உகம் சிங் (அரியானா)

**உகம் சிங் போகாட்** (28 பிப்ரவரி 1926 - 26 பிப்ரவரி 2015) ஒரு இந்திய அரசியல்வாதியும் மற்றும் 1990 முதல் 1991 வரை அரியானா மாநில முதல்வராக பணியாற்றியவரும் ஆவார்.. முதலமைச்சருக்கு முன்பு அவர் சார்க்கி தாத்ரி சட்டமன்றத் தொகுதியிலிருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார்.
# உகம் சிங் (அரியானா)

## ஆரம்பகால வாழ்க்கை மற்றும் கல்வி

உகம் சிங் 1926 பிப்ரவரி 28 அன்று அரியானாவின் சர்கி தாத்ரி மாவட்டம் (அப்போதைய பிவானி மாவட்டம், பஞ்சாப் ) தானி போகாட்டில், இந்து ஜாட் குடும்பத்தில் பிறந்தார். அவர் 1975 - 1978 வரைஇந்திய இராணுவத்தில் சுபேதாராகப் பணிபுரிந்தார். .
<sup data-ve-ignore="true">&#x5B; *<span title="This claim needs references to reliable sources. (November 2017)">மேற்கோள் தேவை</span>* &#x5D;</sup>
# உகம் சிங் (அரியானா)

## அரசியல் வாழ்க்கை

உகம் சிங் முதல் முறையாக மேலும் 1977 ஆம் ஆண்டில் தாத்ரியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.இந்த காலகட்டத்தில் அரியானா அமைச்சரவையில் அவருக்குப் பதவியும் அளிக்கப்பட்டது. பின்னர் 1982 மற்றும் 1987 ஆம் ஆண்டுகளில் இரண்டு முறை சட்டமன்ற உறுப்பினராகத் தேர்ந்தெடுக்கப்பட்டார். ஜனதா தளத்தில் இருந்த அவர் 1990 ஜூலை முதல் 1991 மார்ச் வரை முதலமைச்சராகவும், இரண்டு முறை அரியானாவின் துணை முதல்வராகவும் இருந்தார் .
# பொறியாளர் நாள்

**பொறியாளர் நாள்** (Engineer's Day) பல நாடுகளில் ஆண்டின் பல்வேறு தேதிகளில் கடைபிடிக்கப்படுகிறது. 2019 நவம்பர் 20 ஆம் தேதி உலக பொறியியல் அமைப்புகளின் கூட்டமைப்பு (WFEO) மார்ச் 4 ஆம் நாளை உலக பொறியியல் தினமாக அறிவித்துள்ளது.
| ஆத்திரேலியா | ஆகஸ்ட் 4 முதல் 10, 2014 |  |
| --- | --- | --- |
| பகுரைன் | சூலை 1 |  |
| பொலிவியா | அக்டோபர் 16 |  |
| பிரேசில் | 11 டிசம்பர் 1933 | பொறியாளர், கட்டிடக் கலைஞர் மற்றும் நில அளவாய்வாளர் தொழில்களை ஒழுங்குபடுத்திய நாள் (சட்டம் 23.659). |
| பல்காரியா | பெப்ரவரி 17-23, 2014 |  |
| சிலி | மே 14 |  |
| கொலம்பியா | மே 29 |  |
| கோஸ்ட்டா ரிக்கா | சூலை 20 |  |
| குவாத்தமாலா | சனவரி 30 |  |
| கிரேக்கம் (நாடு) | மார்ச் 10 |  |
| இந்தியா | செப்டம்பர் 15 | பாரத ரத்னா விருதுபெற்ற மோக்சகுண்டம் விசுவேசுவரய்யாவினை கௌரவிக்கும் விதமாக கடைபிடிக்கப்படுகிறது . |
| ஈரான் | 24 பெப்ரவரி | நசீருத்தீன் அத்-தூசீயினை கௌரவிக்கும் விதமாக கடைபிடிக்கப்படுகிறது |
| அயர்லாந்து | 9 -15 பெப்ரவரி 2014 |  |
| இசுரேல் | சனவரி 22 |  |
| இத்தாலி | சூன் 15 |  |
| மெக்சிக்கோ | சூலை 1 |  |
| நெதர்லாந்து | மார்ச் மாத மூன்றாவது புதன் . |  |
| பரகுவை | சூலை 23 |  |
| பனாமா | சனவரி 26 |  |
| புவேர்ட்டோ ரிக்கோ | 13 to 19 மே , 2014 |  |
| உருசியா | டிசம்பர் 22 |  |
| எசுப்பானியா | மார்ச் 19 |  |
| இலங்கை | செப்டம்பர் 15 |  |
| சுவிட்சர்லாந்து | மார்ச் 4 |  |
| துருக்கி | டிசம்பர் 5 |  |
| அமெரிக்க ஐக்கிய நாடுகள் | பெப்ரவரி 22 |  |
| உருகுவை | அக்டோபர் 12 |  |
# குலாப் சிங் லோதி

**குலாப் சிங் லோதி**(Gulab Singh Lodhi) இந்திய சுதந்திர இயக்கத்தில் பங்கேற்ற ஒரு புரட்சியாளர்.  
**குலாப் சிங் லோதி** 1903 ஆம் ஆண்டில் உத்தரப்பிரதேசத்தின் உன்னாவு மாவட்டம் (சண்டிகா கெரா) **ஃபதேபூர் சவுராசி** என்ற கிராமத்தில் பிறந்தார். இவர் ஒரு லோதி ராஜ்புத் குடும்பத்தில் பிறந்தார். இவரது தந்தை தாகூர் ராம் ரத்தன் சிங் லோதி விவசாயி. அவரது குழந்தைப் பருவத்தைப் பற்றி அதிகம் அறியப்படவில்லை. சுதந்திர இயக்கத்தின் உற்சாகம் உச்சத்தில் இருந்தபோது கொந்தளிப்பான காலகட்டத்தில் அவர் வளர்ந்தார். லோதி பிரித்தானிய ஆட்சிக்கு எதிரான அரசியல் நடவடிக்கைகளில் தீவிரமாக பங்கேற்றார்.  
லக்னோவில் நடந்த ஊர்வலத்தில் குலாப் சிங் லோதி பங்கேற்றார், இது ஆகஸ்ட், 1935 இல் மூன்று வண்ண தேசியக் கொடியை ஏற்றுவதற்காக அமினாபாத் பூங்காவிற்கு அணிவகுத்தது. கொடியை ஏற்றுவதைத் தடுக்கும் பொருட்டு இந்தப் பூங்காவை பிரித்தானிய துருப்புக்கள் சூழ்ந்தன. குலாப் சிங் லோதி ஆயுதப்படை நிகழ்ச்சியை மீறி, மூவர்ணக் கொடியுடன் ஒரு மரத்தில் ஏறினார். அவர் மரத்தின் மேல் கொடியை ஏற்றிக்கொண்டிருந்தபோது, ஆகஸ்ட் 1935 இல் ஒரு பிரித்தானிய அதிகாரியால் அவர் சுட்டுக் கொல்லப்பட்டார். லக்னோவின் அமினாபாத்தில் உள்ள ஜாண்டேவாலா பூங்காவில் அவர் இறந்தார்.
# குலாப் சிங் லோதி

## பெருமைகள்

2013 ஆம் ஆண்டு டிசம்பர் 23 ஆம் தேதி 'குலாப் சிங் லோதி' நினைவாக இந்திய அரசு ஒரு அஞ்சல் முத்திரையை வெளியிட்டது.  
2004 ஆம் ஆண்டில் பூங்காவில் அவரது சிலை அமைக்கப்பட்டது, ஆனால் 2009 வாக்கில் பழுதடைந்த நிலையில் இருந்தது.
# போலா, திருவிழா

**போலா** (Pola (festival) என்பது எருதுகள் மற்றும் காளைகளுக்கு விவசாயிகள் மரியாதை செலுத்தும் விதமாக கொண்டாடப்படும் திருவிழா ஆகும். இந்த விழா மகாராஷ்டிரா, சட்டீஸ்கர், மத்தியப் பிரதேசம், தெலுங்கானா, கர்நாடகம் ஆகிய மாநிலங்களில் கொண்டாடபடுகிறது. விவசாயம் மற்றும் விவசாயம் சார்ந்த செயல்களில் ஒரு முக்கிய அங்கமாக இருக்கும் காளைகள் மற்றும் எருதுகளின் முக்கியத்துவத்தை அங்கீகரிக்கும் விதமாக இந்த மாநிலங்களில் போலா கொண்டாடப்படுகிறது. மகாராஷ்டிராவின் கிராமப்புறப் பள்ளிகளில் போலா தினத்தில் விடுமுறை விடப்படுகிறது. அந்த தினத்தில் காளைகளை எந்தப் பணிகளிலும் ஈடுபடுத்துவது இல்லை. இது விவசாயிகளுக்கு மிக முக்கியமான பண்டிகை. பெண்கள் வீட்டின் முன்னர் நிறக்கோலம் இட்டு கதவுகளின் மீது தோரணம் கட்டுவர். மேலும் எருதுகளுக்கு குங்குமம் இட்டு மண்ணாலான விளக்குகளில் நெய் ஊற்றி ஆரத்தி எடுப்பர் . குடும்பத்தினர் எருதுகளிடம் ஆசிர்வாதம் பெறுகின்றனர்.விவசாயிகள் தங்கள் காளைகளை குளிப்பாட்டி, கொம்புகளுக்கு வண்ணம் பூசுகிறார்கள், பழைய கயிறுகளை எடுத்துவிட்டு புதிய கயிறுகளை மணிகளால் கட்டிக்கொள்கிறார்கள், ஜோவர், கோதுமை மற்றும் பயறு போன்ற பல்வேறு வகையான தானியங்களை எருதுகளுக்கு வழங்குகிறார்கள். இது ஆகஸ்ட் மாதத்தில் திருவோண புதுநிலவு அன்று நடைபெறுகிறது.
# போலா, திருவிழா

## கொண்டாட்டங்கள்

போலா உழவர்களுக்கான திருவிழா. அன்றைய தினத்தில் விவசாயிகள் தங்கள் காளைகளையும் எருதுகளையும் நன்றி தெரிவிக்கும் நிக்ழ்வாக இது அமைகிறது. இது பொதுவாக ஆகஸ்ட் பிற்பகுதியில் அல்லது செப்டம்பர் தொடக்கத்தில் நடைபெறும். போலா நாளில், காளைகளை குளீப்பாட்டிய பின்னர் ஆபரணங்கள் மற்றும் சால்வைகள் கொண்டு அலங்கரிக்கப்படுகிறது. அவற்றின் கொம்புகள் வர்ணம் பூசப்பட்டு, அதன் கழுத்து பூக்கள் கொண்ட மாலைகளால் அலங்கரிக்கப்படுகின்றன.
# எப். சி. கோலி

**பக்கிர் சந்த் கோலி** (19 மார்ச் 1924 -26 நவம்பர் 2020) இந்தியாவின் மிகப்பெரிய மென்பொருள் சேவை நிறுவனமான டாடா கன்சல்டன்சி சர்வீச்சின் நிறுவனரும், அதன் முதல் தலைமை செயல் அதிகாரியாக இருந்தவரும் ஆவார். இவர் டாட்டா குழுமத்தில் உள்ள டாட்டா பவர் மற்றும் டாட்டா எல்க்சி உள்ளிட்ட பிற நிறுவனங்களுடனும் தொடர்புடையவர். மேலும் இந்திய தகவல் தொழில்நுட்பத் துறையினரின் கூட்டமைப்பான நாஸ்காம் அமைப்பின் தலைவராக இருந்தார். இந்திய மென்பொருள் துறைக்கு இவர் அளித்த பங்களிப்புகளைப் பாராட்டி 2002 ஆம் ஆண்டு இந்தியாவின் மூன்றாவது மிக உயரிய குடிமை கௌவமான பத்ம பூசண் விருதைப் பெற்றவர். புணேயில் இவர் உலகத்தரம்வாய்ந்த மென்பொருள் தொழில்நுட்பங்களுக்கான ஆராய்ச்சி மற்றும் மேம்பாட்டு மையத்தை உருவாக்கினார். இந்தியாவில் தகவல் தொழில்நுட்பத் தொழில் வளர்ச்சியில் இவரது பங்களிப்புகளால், "இந்திய தகவல் தொழில்நுட்பத் துறையின் தந்தை" என குறிப்பிடப்படுகிறார்.
# எப். சி. கோலி

## ஆரம்ப கால வாழ்க்கை

கோலி 1924 மார்ச் 19 இல் பிரித்தானிய இந்தியாவின் பெசாவரில் (இன்றைய பாக்கித்தான் ) பிறந்தார். அப்போது இராணுவ மையமாக இருந்த பெசாவரில் வளர்ந்த இவர், கல்சா நடுநிலைப் பள்ளியிலும், பின்னர் அதே நகரத்தில் உள்ள தேசிய உயர்நிலைப் பள்ளியிலும் படித்தார். லாகூரில் உள்ள பஞ்சாப் பல்கலைக்கழகத்தில் லாகூரில் உள்ள கோவ்ட் ஆப் மென் கல்லூரியில் தனது இளங்கலை மற்றும் இளம் அறிவியல் (ஹானர்ஸ்) படிப்பை முடித்தார், அங்கு இவர் பல்கலைக்கழகத்தின் தங்கப் பதக்கத்தைப் வென்றார். கல்லூரியின் இறுதி ஆண்டில் இவரது தந்தை இறந்த பிறகு, இவரின் விண்ணப்பித்ததின் பேரில் இந்தியக் கடற்படைக்குத் தேர்ந்தெடுக்கப்பட்டார். இருப்பினும், கடற்படையின் நியமனத்துக்கு காத்திருந்தபோது, இவர் விண்ணப்பித்திருந்த, கனடாவின் குயின்ஸ் பல்கலைக்கழகத்தின் உதவித்தொகை பெற்றார். அங்கு இவர் 1948 இல் மின் பொறியியலில் தனது இளம் அறிவியல் படிப்பை முடித்தார். பின்னர் இவர் கனேடிய ஜெனரல் எலக்ட்ரிக் நிறுவனத்தில் ஒரு வருடம் பணியாற்றினார். பின்னர் 1950 இல் அமெரிக்காவின் மாசசூசிட்ஸ் தொழில்நுட்பக் கல்வி நிறுவனத்தில் மின் பொறியியலில் முதுநிலைப் பட்டமும் பெற்றார்.
# எப். சி. கோலி

## தொழில்

எம்ஐடியில் முதுநிலைப் படிப்பு முடித்த பின்னர், கோலி 1951 இல் இந்தியா திரும்புவதற்கு முன்பு, நியூயார்க், கனெக்டிகட் வேலி பவர் எக்ஸ்சேஞ்ச், ஹார்ட்ஃபோர்ட் மற்றும் நியூ இங்கிலாந்து பவர் சிஸ்டம்ஸ், பாஸ்டனில் மின் அமைப்பு செயல்பாடுகளில் பயிற்சி பெற்றார். இவர் டாடா மின் நிறுவனத்தில் பணியில் சேர்ந்தார். அங்கு 1963 ஆம் ஆண்டில் பொது கண்காணிப்பாளராகவும், 1967 இல் துணை பொது மேலாளராகவும் இருந்தார். அப்போது மின்சார அமைப்புகளை இயக்கும் பணிகளில் நவீன பொறியியலின் மேலாண்மை தொழில்நுட்பங்களை அறிமுகப்படுத்தியதற்காக இன்றும் நினைவுகூரப்படுகிறார்.  
டாடா மின் நிறுவனத்தின் இயக்குநராக ஆவதற்கு முன்பு, 1966 ஆம் ஆண்டில் டாடா கன்சல்டிங் பொறியாளர்களுக்காக பணிபுரிந்தார். இந்த நேரத்தில், டாட்டா அடிப்படை ஆராய்ச்சி கழகத்தில் சி.டி.சி 3600 மெயின்பிரேம் கணினியைப் பயன்படுத்துவது உள்ளிட்ட பணிகளை மேற்கொண்டார்.  
டாடா மின் நிறுவனம் மும்பைக்கும் புணேவுக்கும் இடையிலான மின் தடத்தைக் கணினியைக் கொண்டு கட்டுப்படுத்தும் அமைப்பொன்றை உருவாக்கினார். உலகிலேயே அத்தகைய ஒரு கட்டமைப்பை உருவாக்கிய மூன்றாவது நிறுவனமாக டாடா மின் நிறுவனம் பெயர்பெற்றது. டாடா குழுமத் தலைவர் ஜே.ஆர்.டி டாடா கேட்டுக்கொண்டதன் பெயரில் 1969-ல் டாட்டா கன்சல்டன்சி சர்வீசஸ் நிறுவனத்தை உருவாக்குவதில் முக்கியப் பங்கு வகித்தார். முதலில் டாடா குழும நிறுவனங்களுக்கு மட்டுமே மென்பொருள் சேவைகளை வழங்கிவந்த டிசிஎஸ், பின்னர், மற்ற நிறுவனங்களுடனான முதல் ஒப்பந்தத்தில் மென்பொருள் சேவைகளுக்காக பரோஸ் நிறுவனத்துடன் 1972 இல் கையெழுத்திட்டது. இவர் டாட்டா கன்சல்டன்சி சர்வீசஸ் நிறுவனத்தின் முதல் தலைமை செயல் அதிகாரியாகவும், அதன் துணைத் தலைவராகவும் பணியாற்றுவார். மேலும் இவர் கம்ப்யூட்டர் சொசைட்டி ஆஃப் இந்தியா, இன்ஸ்டிடியூட் ஆப் எலக்ட்ரிக்கல் அண்ட் எலெக்ட்ரானிக்ஸ் இன்ஜினியர்ஸ் , எலக்ட்ரிகல் இன்ஜினியர்கள் நிறுவனம், இந்திய தேசிய பொறியியல் அகாடமி மற்றும் இந்திய மேலாண்மை கல்வி நிறுவனம் போன்ற தொழில் நிறுவனங்களுடன் தொடர்பு கொண்டிருந்தார்.  
நாட்டில் தொழில்நுட்பக் கல்வியின் முன்னேற்றத்திலும் கோலி முக்கியப் பங்கு வகித்தார். 1959 ஆம் ஆண்டில், கான்பூரின் இந்திய தொழில்நுட்பக் கழகத்தின் நிறுவன இயக்குநரான பி. கே. கேல்கரின் வேண்டுகோளின்படி, கல்வி நிறுவனத்துக்கான ஆசிரியத் தேர்வு மற்றும் ஆட்சேர்ப்புக்கு உதவினார். இவர் புனேவில் உள்ள பொறியியல் கல்லூரியின் தன்னாட்சி அதிகாரத்துக்கான அழுத்தங்களை உருவாக்கியதோடு, அந்தக் கல்வி நிறுவனத்தின் இயக்குநர் குழுவின் தலைவராகவும் பொறுப்புவகித்திருக்கிறார். இந்த நிறுவனத்திற்கு தன்னாட்சி நிறுவன அந்தஸ்து வழங்கப்பட வேண்டும் அரசாங்கத்தை வலியுறுத்தினார்.
# எப். சி. கோலி

## கௌரவங்கள்

இந்திய மென்பொருள் துறையில் பங்களித்ததற்காக 2002 ஆம் ஆண்டில், கோலிக்கு இந்தியாவின் மூன்றாவது மிக உயர்ந்த விருதான பத்ம பூஷண் வழங்கப்பட்டது. கனடாவின் வாட்டர்லூ பல்கலைக்கழகத்தின் சிவ் நாடர் பல்கலைக்கழகம்,
- வாழ்நாள் சாதனையாளர் விருது, *தி எகனாமிக் டைம்ஸ்*, 2002
- ஐ.ஐ.டி ஹைதராபாத்தில் உள்ள கோலி சென்டர் ஆன் இன்டெலிஜென்ட் சிஸ்டம்ஸ் (கே.சி.ஐ.எஸ்), 2015
- வாழ்நாள் சாதனையாளர் விருது, அகில இந்திய மேலாண்மை சங்கம் (AIMA), 2017
# எப். சி. கோலி

## தனிப்பட்ட வாழ்க்கை

நுகர்வோர் உரிமை ஆர்வலரும் வழக்கறிஞருமான ஸ்வர்னை கோலி மணந்தார். இவர்களுக்கு மூன்று குழந்தைகள் இருந்தன. இவர் மாரடைப்பால் 2020 நவம்பர் 26 அன்று தன் 96 வயதில் இறந்தார்.
# எப். சி. கோலி

## வகித்த பொறுப்புகள்

ஆதாரம் (கள்):
| டாடா இன்ஃபோடெக் லிமிடெட் | இயக்குநர் | 1977 |  |
| --- | --- | --- | --- |
| பிராட்மா ஆஃப் இந்தியா லிமிடெட் | இயக்குநர் | 1982 |  |
| டபியடிஐ அட்வான்ஸ்டு டெக்னாலஜி லிமிடெட் | தலைவர் | 1988 |  |
| டாடா எல்க்சி (இ) லிமிடெட் | இயக்குநர் | 1989 |  |
| டாடா டெக்னாலஜிஸ் (பி.டி.) லிமிடெட், சிங்கப்பூர். | இயக்குநர் | 1991 |  |
| திரிவேணி என்ஜினியரிங் ஒர்க்ஸ் லிமிடெட் | இயக்குநர் | 1994 |  |
| எச்ஓடிவி இன்க்., யு.எஸ். | இயக்குநர் | 1999 |  |
| இன்ஜினியரிங் அனலைஸ் சென்டர் ஆப் எக்சலன்ஸ் பிரைவேட் லிமிடெட் | இயக்குநர் | 1999 |  |
| இபிஐஇசட் சொல்லூசன் லிமிடெட் | இயக்குநர் | 1999 |  |
| எடூடெக் இன்ஃபர்மேடிக்ஸ் இந்தியா (பி) லிமிடெட் | இயக்குநர் | 2000 |  |
| டெக்னோசாஃப்ட் எஸ்.ஏ., சுவிட்சர்லாந்து | இயக்குநர் | 2000 |  |
| சன் எஃப் அண்ட் சி அசெட் மேனேஜ்மென்ட் (ஐ) பிரைவேட் லிமிடெட் | இயக்குநர் | 2000 |  |
| ஏரோஸ்பேஸ் சிஸ்டம்ஸ் பிரைவேட் லிமிடெட் | இயக்குநர் | 2000 |  |
| மீடியா லேப் ஆசியா லிமிடெட் | இயக்குநர் | 2002 | } |
# எப். சி. கோலி

## புத்தகங்கள்

- <bdi></bdi>
# பிரியங்கா சிங் ராவத்

**பிரியங்கா சிங் ராவத்** (Priyanka Singh Rawat) பாரதீய ஜனதா கட்சியைச் சார்ந்த ஒரு இந்திய அரசியல்வாதி ஆவார்.
# பிரியங்கா சிங் ராவத்

## ஆரம்ப கால வாழ்க்கை

ராவத், 1985ஆம் ஆண்டு ஆகஸ்ட் 7 ஆம் நாள் உத்தரப் பிரதேசம், பரேலியில் உத்தம் ராம் சிங் மற்றும் பிரபா சிங் ஆகியோருக்குப் பிறந்தார். உத்தம் ராம் ஓய்வு பெற்ற மாநில குடிமைப் பணிகள் அதிகாரி ஆவார். ராவத் 2007 ஆம் ஆண்டில் மகாத்மா ஜோதிபா புலே ரோஹில்கண்ட் பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார். அடுத்த ஆண்டில் அதே பல்கலைக்கழகத்தில் மக்கள் தகவல் தொடர்பியல் மற்றும் மின்னணுவியல் இதழியல் பிரிவில் முதுகலை பட்டயச்சான்றினையும் பெற்றார்.
# பிரியங்கா சிங் ராவத்

## அரசியல் வாழ்க்கை

ராவத் தனது பல்கலைக்கழக நாட்களில் இளைஞர் அரசியலில் பங்கேற்றார். அந்த நேரத்தில் அவர் நூலக பொறுப்பாளராக தேர்ந்தெடுக்கப்பட்டார்.  
ஜூன் 2013 இல், ராவத் பாரதிய ஜனதா கட்சியில் சேர்ந்தார். இந்திய தேசிய காங்கிரஸ் கட்சியைச் சேர்ந்த தனக்கு அடுத்த போட்டியாளரான பி.எல். புனியாவை தோராயமாக 211,000 வாக்குகள் வித்தியாசத்தில் தோற்கடித்ததன் பின்னர் மே மாதம் அவர் மக்களவைக்குத் தேர்ந்தெடுக்கப்பட்டார்.
# பிரியங்கா சிங் ராவத்

## தனிப்பட்ட வாழ்க்கை

2007 டிசம்பர் 5 ஆம் தேதி, ராவத் 2007 தொகுதியின் இந்திய ஆட்சிப்பணி (வருவாய் துறை) அதிகாரியாக இருக்கும் ரகுநாத் ராவத்தை மணந்தார். அவர்களுக்கு இரண்டு மகள்கள் உள்ளனர்.
# அம்ஜத் உல்லா கான்

**அம்ஜத் உல்லா கான்**(Amjed Ullah Khan) (பிறப்பு: செப்டம்பர் 23, 1972) முன்னாள் கூட்டுரிமைக்குழு உறுப்பினர், 35 அசாம்புரா பிரிவு (ஜிஹெச்எம்சி) மற்றும் இந்திய மாநிலமான தெலுங்கானாவில் ஹைதராபாத்தில் உள்ள மஜ்லிஸ் பச்சாவ் தெஹ்ரீக்கின் (எம்பிடி) இளைஞர் தலைவர் ஆவார். அவர் தனது கருத்துக்கள் மற்றும் பார்வையினடிப்படையில் சர்ச்சைக்குரியவராக அறியப்படுகிறார். அனைத்திந்திய மஜ்லிசே-இ-இத்திகாதுல் முசுலிமீன் (AIMIM) அமைப்பின் முக்கிய எதிர்ப்பாளராக உள்ளார்.  
அம்ஜெத் உல்லா கான் 5 முறை சட்டமன்ற உறுப்பினராக இருந்த அமானுல்லா கானின் மகன் ஆவார். டி.ஆர்.ஆர் கல்லூரியில் ஒரு முஸ்லிம் சிறுமியை கடத்தி கற்பழிப்பு வழக்கில் தலையிட்டபோது அவர் புகழ் பெற்றார். சத்ய பிரகாஷ் சிங் ஒரு சிறுமியைக் கடத்தி 17 மாதங்கள் சிறை வைத்திருந்தார், அந்த நேரத்தில் அச்சிறுமியை அவர் பலமுறை பாலியல் பலாத்காரம் செய்தார். பாதிக்கப்பட்டவரின் பெற்றோர் குற்றத்தைப் புகாரளித்தபோது, சிங்கின் சகோதரர் ஒரு முக்கிய வழக்கறிஞர் என்பதால் உள்ளூர் போலீசார் எந்த நடவடிக்கையும் எடுக்கவில்லை. அம்ஜத் உல்லா கான் காவல்துறை மற்றும் சிங்குக்கு எதிராக ஒரு கிளர்ச்சி இயக்கத்தை வழிநடத்தினார், மேலும், ஆயிரக்கணக்கான இளைஞர்களுடன் சேர்ந்து காவல்துறையினருக்கு கடும் அழுத்தம் கொடுத்தார்.  
மஜ்லிஸ் பச்சாவ் தெஹ்ரீக் அரசியல் நடவடிக்கைகளுக்குப் பின்னால் உள்ள ஒரே ஆளுமை அஜ்மத் உல்லா கான் ஆவார்.
# சரளா கிரெவால்

**சரளா க்ரெவால்** (Sarla Grewal)(4 அக்டோபர் 1927 - 29 ஜனவரி 2002) இந்தியாவின் இரண்டாவது பெண் இந்திய ஆட்சிப் பணி அதிகாரி ஆவார். இவர் 1952 ஆம் ஆண்டில் இந்திய ஆட்சிப் பணியில் பொறுப்பேற்றார். அவர் மத்திய பிரதேசத்தின் ஆளுநராக (1989-1990) இருந்தார். இராஜீவ் காந்தியின் முதன்மை செயலாளராக இருந்தார்.  
மேற்கூறிய பதவிகளுக்கு மேலதிகமாக, சிம்லாவின் முதல் துணை ஆணையர், உலக சுகாதார அமைப்பு மற்றும் யுனிசெப் அமைப்புகளுக்கான பிரதமரின் செயலாளர் ஆகிய பதவிகளையும் அவர் வகித்தார்.
# சரளா கிரெவால்

## தொழில்

கிரெவால் தனது இளங்கலைப் பட்டத்தை ஹன்ஸ் ராஜ் மஹிலா மகா வித்யாலயாவில் முடித்தார். பட்டம் பெற்ற பிறகு, 1952ஆம் ஆண்டில் இந்திய ஆட்சிப் பணியில் சேர்ந்தார். பின்னர் 1956 ஆம் ஆண்டில், அவர் துணை ஆணையராக இருந்தார், மேலும் இந்தியாவில் நாடு தழுவிய பதவிக்கு நியமிக்கப்பட்ட முதல் பெண்மணி ஆவார். சுகாதாரம், கல்வி மற்றும் சமூக நலத் திட்டங்களுக்கு சிறப்பு முக்கியத்துவம் அளித்து வளரும் நாடுகளில் சமூக சேவைகள் குறித்த எல்.எஸ்.இ.யில் பிரித்தானிய கவுன்சில் உதவித்தொகை அவருக்கு வழங்கப்பட்டது.  
1963 ஆம் ஆண்டில், அவர் பஞ்சாபில் சுகாதாரத் துறை செயலாளராக ஆனார், மேலும் அவரது ஆட்சிக் காலத்தில் பஞ்சாப் தேசிய குடும்ப நலனுக்காக நான்கு விருதுகளைப் பெற்றது. 1985 ஆம் ஆண்டில் கிரெவால் பிரதமரின் செயலாளராக நியமிக்கப்பட்டார்.
<sup data-ve-ignore="true">&#x5B; *<span title="This claim needs references to reliable sources. (October 2019)">மேற்கோள் தேவை</span>* &#x5D;</sup>
அவரது வாழ்க்கையின் பிற்பகுதியில் அவர் ட்ரிப்யூன் அறக்கட்டளையின் தலைவரானார், அவர் இறக்கும் வரை தொடர்ந்தார்.
# சரளா கிரெவால்

## இறப்பு

ஜனவரி 29, 2002 அன்று நுரையீரல் காசநோய் மற்றும் நீண்டகால சிறுநீரக செயலிழப்பு காரணமாக கிரெவால் இறந்தார்.
# பறவைகள் நாள்

**பறவை நாள்** (Bird Day) பறவைகளைக் கொண்டாடுவதற்காக விடப்படும் பல்வேறு விடுமுறை நாட்களைக் குறிப்பதாகும். பல்வேறு நாடுகளில் இத்தகைய நாளில் பறவைகள் குறித்த நிகழ்ச்சிகள் நடைபெறுகின்றன.
# பறவைகள் நாள்

## உலக வலசைப்போகும் பறவை நாள்

2006 ஆம் ஆண்டில், ஐக்கிய நாடுகள் சபை **உலக வலசைப்போகும் பறவை தினத்தை** ஒவ்வொரு ஆண்டும் மே இரண்டாவது வார இறுதியில் கொண்ட வலியுறுத்தியது. உலகெங்கிலும் உள்ள புலம்பெயர்ந்த பறவைகள் தொடர்புகள் குறித்த விழிப்புணர்வை ஏற்படுத்துவதற்காக ஆப்பிரிக்க-யூரேசிய புலம்பெயர்ந்த நீர்ப் பறவைகளின் பாதுகாப்பு தொடர்பான ஐ.நா.வின் ஒப்பந்தத்தின் முயற்சியாக இந்த நிகழ்வு நிறுவப்பட்டது. 118 நாடுகளில் உலக இடம்பெயர்ந்த பறவை தின நிகழ்வுகள் நடத்தப்படுகிறது. ஒவ்வொரு ஆண்டும், ஐக்கிய நாடுகள் சபை உத்தியோக பூர்வ நிகழ்வுகளை ஒன்றிணைக்கும் கருப்பொருளை அறிவிக்கிறது.
# பறவைகள் நாள்

## பறவை நாள் மற்றும் தேசிய பறவை நாள் (அமெரிக்கா)

அமெரிக்காவின், ஆயில் சிட்டி பள்ளிகளின் கண்காணிப்பாளரான சார்லஸ் அல்மன்சோ பாபாக் அவர்களால் **பறவை நாள்** 1894 ஆம் ஆண்டில் நிறுவப்பட்டது. பறவைகளின் கொண்டாட்டத்திற்காக அர்ப்பணிக்கப்பட்ட அமெரிக்காவின் முதல் விடுமுறை இதுவாகும். பறவைகளின் பாதுகாப்பை ஒரு தார்மீக கடமையாக பாபாக் விரும்பினார். இத்தினமானது ஒவ்வொரு ஆண்டும் மே 4 அன்று கொண்டாடப்படுகிறது.  
**தேசியப் பறவை தினம்** என்பது வருடாந்திர விடுமுறையாகும், இது அரை மில்லியன் பின்தொடர்பவர்களுடன் பறவைக் கண்காணிப்பு, பறவைகளைப் படிப்பது மற்றும் பறவை தொடர்பான பிற நடவடிக்கைகள் மூலம் கொண்டாடுகிறது. பறவைத் தத்தெடுப்பு என்பது ஒரு முக்கியமான தேசியப் பறவை தின செயல்பாடு. *அட்லாண்டா ஜர்னல்-கான்ஸ்டிடியூஷன்* செய்தித்தாள் படி, பல பறவை ஆர்வலர்கள் பறவைகளைத் தத்தெடுப்பதன் மூலம் இத்தினத்தினை கொண்டாடுகிறார்கள். ஏவியன் நலக் கூட்டணியின் தேசிய பறவை தின பிரச்சாரம் கிளிகள் மற்றும் பிற பறவைகள் செல்லப்பிராணிகளாக வாங்குவதை ஊக்கப்படுத்துவதன் மூலமும், காட்டுப் பறவைகள் வாழ்விட பாதுகாப்பு திட்டங்கள் மற்றும் சிறைபிடிக்கப்பட்ட பறவை மீட்பு அமைப்புகள் மற்றும் சரணாலயங்களின் ஆதரவை ஊக்குவிப்பதன் மூலமும் அவர்களின் நலனை மேம்படுத்துவதை நோக்கமாகக் கொண்டுள்ளது. தேசியப் பறவை தினம் ஒவ்வொரு ஆண்டும் ஜனவரி 5 அன்று கொண்டாடப்படுகிறது.
# பறவைகள் நாள்

## பறவை நாள் (இங்கிலாந்து)

1979 ஆம் ஆண்டு முதல், இங்கிலாந்தில் உள்ள பறவை பிரியர்கள் வருடாந்திர பெரிய தோட்ட பறவைகளைக் காணல் எனும் நிகழ்வில் பங்கேற்கின்றனர். பறவைகளின் பாதுகாப்பிற்கான ராயல் சொசைட்டி ஒருங்கிணைக்கும் இந்த வருடாந்திர நிகழ்வில், அரை மில்லியன் மக்கள் பறவைகளைக் கணக்கிடுவதற்காக ஒரு மணி நேரத்தினைச் செலவிடுகிறார்கள். 2009 ஆம் ஆண்டில் இந்நிகழ்வினை "பறவை நாள்" என *தி ஸ்காட்ஸ்மேன்* செய்தித்தாள் குறிப்பிட்டது.
# இராஜா (திருவிழா)

இ**ராஜா** (Raja) அல்லது **இராஜா பர்பா** அல்லது மிதுன சங்கராந்தி என்பது இந்தியாவின் ஒடிசாவில் கொண்டாடப்படும் மூன்று நாள் பெண்மையின் பண்டிகை ஆகும். திருவிழாவின் இரண்டாவது நாள் சூரிய மாதத்தின் மிதுனத்தின் தொடக்கத்தைக் குறிக்கிறது. அப்போது மழைக்காலம் தொடங்குகிறது.
# இராஜா (திருவிழா)

## புராணம்

முதல் மூன்று நாட்களில் தாய் பூமி அல்லது விஷ்ணுவின் மனைவிகள் மாதவிடாய்க்கு ஆளாகிறார்கள் என்று நம்பப்படுகிறது. நான்காவது நாள் வசுமதி அல்லது பூமாதேவியின் குளியல் சடங்கு என்று அழைக்கப்படுகிறது. இராஜா என்ற சொல் சமசுகிருத வார்த்தையான 'ராஜாஸ்' என்பதிலிருந்து வந்தது, அதாவது மாதவிடாய் என்று பொருள். ஒரு பெண்ணுக்கு மாதவிடாய் ஆரம்பிக்கும்போது, அவள் 'ராஜஸ்வாலா' அல்லது மாதவிடாய் பெண் என்று அழைக்கப்படுகிறாள். இடைக்காலத்தில் இந்த விழா இறைவன் ஜெகந்நாதரின் மனைவியான பூதேவியின் வழிபாட்டைக் குறிக்கும் விவசாய விடுமுறையாக மிகவும் பிரபலமாக இருந்தது.